Uncle Cal and the Elastic Band – Artscape Theatre Centre – Cape Town
DJ Uncle Cal en die Elastic Band neem bekende Cape Flats-treffers en spice dit op! Kaapse supersterre Nur Abrahams en Salomé is die manlike en vroulike vokaliste. Saam met hulle op die verhoog is die welbekende kitaarspeler, Allou April en saksofoonspeler Donveno Prins, sowel as die groep, Essential, wat optree as gaskunstenaars. Almal voer hulle eie treffers vir hierdie produksie in hersiene formaat uit. Die vertoning kulmineer in ‘n briljante kollektiewe herinstelling van nuwe en ou gunstelinge, maar bly steeds outentiek. Hierdie musiekproduksie is ‘n eerbetoon aan die musiek van Suid-Afrika, maar veral die Kaapse Vlakte. Die Elastic Band-ensemble bestaan uit gesoute musikante en ervare sangers wat gerespekteerde kunstenaars in hul eie velde is en wie se klanke goed met die afro-ninja DJ meng. Almal het ‘n redelike groot sosiale media-teenwoordigheid. Daar is ook ‘n verskeidenheid van jonk en oud op die verhoog wat die musiek ŉ nuwe benadering gee met ‘n moderne kinkel wat die titel bekragtig.